लेकिन जिस तरह से अरुणाचल प्रदेश को लेकर चीन ने रुख दिखाया है उससे साफ है कि वो डोकलाम के मुद्दे पर भारत पर दबाव बढ़ाने की रणनीति पर काम कर रहा है. उसने हमेशा ही अरुणाचल प्रदेश में भारत के शीर्ष नेताओं के दौरे का विरोध किया है. राष्ट्रपति रामनाथ कोविंद, पीएम मोदी और रक्षा मंत्री निर्मला सीतारमण के भी अरुणाचल प्रदेश के दौरे पर आपत्ति जताई थी. यहां तकि उसने दलाई लामा के अरुणाचल प्रदेश के दौरे से नाराज होकर छह जगहों के नाम भी नक्शे में बदल दिए थे.